CELEX: 62010CA0417
Language: hu
Date: 2012-03-29 00:00:00
Title: C-417/10. sz. ügy: A Bíróság (negyedik tanács) 2012. március 29-i ítélete (a Corte suprema di cassazione (Olaszország) előzetes döntéshozatal iránti kérelme) — Ministero dell’Economia e delle Finanze, Agenzia delle Entrate kontra 3M Italia SpA (Közvetlen adózás — Az utolsó fokon adóügyben eljáró bíróság előtt folyamatban lévő eljárás lezárása — Joggal való visszaélés — Az EUSZ 4. cikk (3) bekezdése — A Szerződés által biztosított szabadságok — A hátrányos megkülönböztetés tilalmának elve — Állami támogatások — Az uniós jog tényleges alkalmazása biztosításának kötelezettsége)

26.5.2012   
            
            
               HU
            
            
               Az Európai Unió Hivatalos Lapja
            
            
               C 151/5
            
         A Bíróság (negyedik tanács) 2012. március 29-i ítélete (a Corte suprema di cassazione (Olaszország) előzetes döntéshozatal iránti kérelme) — Ministero dell’Economia e delle Finanze, Agenzia delle Entrate kontra 3M Italia SpA
   (C-417/10. sz. ügy) (1)
   
   (Közvetlen adózás - Az utolsó fokon adóügyben eljáró bíróság előtt folyamatban lévő eljárás lezárása - Joggal való visszaélés - Az EUSZ 4. cikk (3) bekezdése - A Szerződés által biztosított szabadságok - A hátrányos megkülönböztetés tilalmának elve - Állami támogatások - Az uniós jog tényleges alkalmazása biztosításának kötelezettsége)
   2012/C 151/09
   Az eljárás nyelve: olasz
   
      A kérdést előterjesztő bíróság
   
   Corte suprema di cassazione
   
      Az alapeljárás felei
   
   
      Felperesek: Ministero dell’Economia e delle Finanze, Agenzia delle Entrate
   
      Alperes: 3M Italia SpA
   
      Tárgy
   
   Előzetes döntéshozatal iránti kérelem — Corte suprema di cassazione — Társasági adó — Nemzeti jogszabály, amely eltérő mértékű társasági osztalékadót ír elő a társaság székhelyétől függően — Olyan kereskedelmi ügylet, amely Olaszországban székhellyel rendelkező társaságok és külföldön székhellyel rendelkező társaságok részvételét teszi szükségessé — A közigazgatási szerv határozata, amelynek értelmében a fizetendő adót a külföldi székhelyű társaságokra is alkalmazandónak kell tekinteni — A joggal való visszaélésnek a C-255/02. sz., Halifax és társai ügyben meghatározott fogalma — A közvetlen adókhoz hasonló, nem harmonizált nemzeti adókra való alkalmazhatósága
   
      Rendelkező rész
   
   Az uniós jogot, különösen a joggal való visszaélés tilalmának elvét, az EUSZ 4. cikk (3) bekezdését, az EUM-Szerződés által biztosított szabadságokat, a hátrányos megkülönböztetés tilalmának elvét, az állami támogatásra vonatkozó szabályokat, valamint az uniós jog tényleges alkalmazása biztosításának kötelezettségét úgy kell értelmezni, hogy azokkal nem ellentétes az olyan nemzeti rendelkezés alkalmazása az alapügyhöz hasonló, a közvetlen adózásra vonatkozó ügyben, amely lehetővé teszi az adóügyben utolsó fokon eljáró bíróság előtt folyó eljárás lezárását a perérték 5 %-ának megfelelő összeg megfizetése mellett, amennyiben ezek az eljárások első fokon több mint tíz évvel e rendelkezés hatálybalépését megelőzően benyújtott kereseteken alapulnak, és az adóhatóság az első két fokon pervesztes lett.
   
      (1)  HL C 288, 2010.10.23.